Aprikozowy bom

Aprikozowy bom (Prunus armeniaca) jo sadowy bom ze swójźby rožowych rostlinow. Jogo płod se groni aprikoza.

 Wopis 
Aprikozowy bom dośěgnjo wusokosć wót 4 až do 8 m.

Krona jo kulowata, we kulturje cesto šyroko roznogata.

Gałuzy pśisamem padorownje wótstoje.

 Łopjena 
Łopjena su gładke, šyroko-jajojte až wutšobojte a dośěgnu dłujkosć wót 5 až do 10 cm. Wóni su rězane, prědku kóńckate a zwětšego njasu 2 jasnej załzowej gjarbika na maksimalnje 7 cm dłujkem wogonku.

 Kwiśonki 
Kwiśo wót měrca až do apryla. Kwiśonki se pśed wubijanim łopjenow jawje. Wóni su běła, wenka cerwjenojte, pśisamem sejźece a dośěgnu pśeměr wót něźi 2,5 cm.

 Płody 
Wót junija se kulowate až jajojte, mělnje kósmate, něźi 3 cm tłuste, žołte, pó źělach cerwjenje pśeběžane płody z typiskim šawom wuwijaju. Jich packa jo gładka a wopłonjona a se góźe lažko wót płodowego měsa wótźěliś.

 Stojnišćo 
Potrjebujo wjele śopłoty.

 Rozšyrjenje 
Rostlina jo domacna w pódwjacornej Aziji, ale teke w teritoriju srjejźnego mórja cesto wustupujo. Ale se w srjejźnej Europje sajźajo.

 Wužywanje 

 Synonymy 

 Armeniaca vulgaris Lam.
 Prunus armeniaca var. vulgaris Zabel

 Noty 

 Žrědła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, bok 679 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, bok 176 
 Spohn: Welcher Baum ist das? Die neuen Kosmos-Naturführer, ISBN 978-3-440-10794-2, bok 104 

 Eksterne wótkaze 

 crescent bloom 
 USDA plants database 
 Plants for a Future 
 1911 encyclopedia 

Kategorija:Prunus
Kategorija:Sad
Kategorija:Bomy